da da da sv da da da da da da da da sv en en da da da da fr en et da en da da da da en da da fr de nb da da da da fr da sv da sv da da da sv da als da da da da da en id sk sv da da da da da da da da en da da da da da da fr da da da da fr da da da da fr da da da da fr da da da tr da sv da fr da da fr fr da fr fi da et da fr da sv da fr en da da da fr da da sv da da it en ru sv sv nl da fr it it da en da de da da da da da da da
Avisen mener: Nervekrigen om valgudskrivelsen | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
Avisen mener: Nervekrigen om valgudskrivelsen
Udgivet:17. august 2022, 12.00
Del på Facebook Del på Twitter Del på LinkedIn Del via email
- Der skal jo være valg inden for et års tid.
Det var ikke forventet, at statsminister Mette Frederiksen (S) ville udskrive valg på gårsdagens S-pressemøde, men det var alligevel lidt overraskende, at hun nærmest så bort fra, at alle forventer valgudskrivelse senest 4. oktober, som krævet af de radikale. Som bekendt har de radikale truet med at vælte regeringen, hvis ikke statsministeren lever op til det krav.
Jo, statsministeren har noteret sig de radikales krav, som var udløst af Mink-kommissionens hårde kritik af Statsministeriet og situationen i dansk politik. Det er normalt statsministerens klare afgørelse, hvornår der skal være valg, og man kan være sikker på, at Mette Frederiksen finder det utidigt, at de radikale har sat hende under pres med krav om valgudskrivelse senest i starten af oktober. Presset er ikke blevet mindre af, at Socialdemokratiets meningsmålinger efter mink-rapporten har været de ringeste siden sidste valg. Der er politisk nervekrig!
Satser Mette Frederiksen på, at de radikale blinker først - og opgiver kravet om et snartligt valg? Næppe. Partiets politiske ordfører, Andreas Steenberg, fastslår da også, at de radikale »holder fast i«, hvad man har sagt. Der er også allerede gang i partiernes valgkamp og profilering - Socialdemokratiet har lanceret, hvad der ligner en valgvideo, og i den personlige profilering af statsministeren lagde hun i denne uge på de sociale medier, at hun nu »elsker spinning« som motion.
Det er svært at tro, at Mette Frederiksen - med dårlige meningsmålinger - vil udskrive valget hurtigt. Dermed synes der at være to oplagte muligheder. Hun kan vælge, at holde sin åbningstale for Folketinget - den foregår netop 4. oktober - og så kan hun bruge den tale som start på valgkampen. Og slutte talen med at udskrive valget. Hun vil naturligvis få masser af fokus netop på den tale.
Den politiske analytiker, Peter Mogensen, pegede i gårsdagens »Tirsdagsanalyse« på, at Mette Frederiksen også kan vælge, at lade de radikale vælte S-regeringen sammen med de borgerlige partier. Det vil sætte de radikale i en vanskelig situation efterfølgende, fordi partiet hidtil har sagt, at man fortsat foretrækker Mette Frederiksen som statsminister. Men det vil se spøjst ud at vælte en statsminister - og så pege på hende bagefter i valgkampen.
På gårsdagens pressemøde skjulte Mette Frederiksen i øvrigt ikke, at Socialdemokratiet og de radikale ser forskelligt på mange ting, og ingen kan være i tvivl om, at hun helst vil fortsætte i en S-regering uden radikal deltagelse. Hendes udfordring er bare, at de radikale også har krævet et stop for étparti-regeringer, som partiet mener let fører til magtfuldkommenhed.
Den store udfordring for Mette Frederiksen synes at være, at hun har tabt meget troværdighed, og at kritikken om magtfuldkommenhed er blevet så kraftig, at hun nu selv forsøger at gå i rette med anklagen, som afvises. Måske lidt større ydmyghed, og en klarere erkendelse af svigt og fejl i mink-håndteringen - suppleret med hjemsendelse af den hårdt kritiserede departementchef i Statsministeriet - kunne rette op på Frederiksens og Socialdemokratiets situation. Men det virker ikke som om, det aktuelt indgår i statsministerens overvejelser.
Leder: Modernisering og tummel i kongehuset
Leder: Støjbergs opstilling og minister-mulighed
Støt dit lokale butiks- og handelsliv
Leder: Rusland ønsker panik - bevar sammenholdet
Leder: Støjbergs opstilling og minister-mulighed
Leder: Modernisering og tummel i kongehuset
Leder: Rusland ønsker panik - bevar sammenholdet
Leder: Pas på de uendelige valgløfter
Mest læste på Skive Folkeblad
Genkendt og anholdt: Efterlyst mand blev afsløret af vidne på restaurant
Skive Spar på energien
Klager over upræcis afregning: Når Emil sparer på gassen beholder leverandøren en pæn sjat af pengene i kassen
Vinder pris: Therkel fra Højslev fandt også gennem nåleøje
Straffen nedsat: Forældre fik mildere dom for vold mod søn i Landsretten
Alle får noget ud af det: Unge skoleelever skiller biler ad til genbrug
Galleri: By night i grønne farver
Jonas Vingegaard beholder andenplads i kroatisk regnvejr
Ny rundkørsel åbner mandag
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.